সুই সম্রাট ওয়েন
সুই সম্রাট ওয়েন (隋文帝; ২১ জুলাই, ৫৪১ – ১৩ আগস্ট, ৬০৪) ছিলেন চীনের সুই সাম্রাজ্যের (৫৮১ – ৬১৮) প্রতিষ্ঠাতা ও প্রথম সম্রাট। তার পারিবারিক নাম ছিল ইয়াং জিয়ান, সিয়ানবেই নাম পালিউরু জিয়ান, এবং ডাকনাম নালুওইয়ান। তিনি বৌদ্ধ ধর্মের অনুসারী ছিলেন এবং তার সাম্রাজ্যে বৌদ্ধ ধর্ম প্রচারের জন্য কাজ করেন। জিন সাম্রাজ্য সময়কালের পর চীনকে পুনরায় একত্রিত করার জন্য তাকে চীনের ইতিহাসের একজন গুরুত্বপূর্ণ শাসক বলে অভিহিত করা হয়। তার শাসনামলে চীনের মহাপ্রাচীর বর্ধিতকরণের কাজ করা হয় এবং গ্র্যান্ড খাল খনন করা হয়।
জিন য়ুডি
জিন য়ুডি, (; ২৩৬ – ১৬ মে, ২৯০) ছিলেন চীনের জিন সাম্রাজ্যের প্রথম সম্রাট। তার পারিবারিক নাম সিমা ইয়ান () ও সম্মানসূচক নাম আনশি (安世)। তিনি সিমা য়ির নাতী এবং সিমা ঝাওয়ের পুত্র। ২৬৫ সালে তিনি চাও ওয়েই রাজ্যে শেষ রাজা চাও হুয়াইকে তার কাছে সিংহাসন ত্যাগ করতে বাধ্য করেন এবং জিন সাম্রাজ্য গড়ে তুলেন। তিনি ২৬৫ থেকে ২৯০ সাল পর্যন্ত রাজত্ব করেন এবং ২৮০ সালে পূর্ব য়ু বিজয়ের পর সমগ্র চীনের সম্রাট হন।